Vraag: VERGIFNIS HET MY HUWELIK GERED
Ek lees gereeld van huweliksontrouheid in jou rubriek. Ek wil mans verseker dis nie nodig om van hul vrou te skei as sy ontrou was nie. 'n Mens kan so iets te bowe kom. Die grootste probleem lê by vergifnis. Ek kan almal verseker dis moontlik, maar nie maklik is nie.
Toe ek en my vrou getroud is, was sy seksueel ervare en ek nie. Ons het 'n goeie huwelik en reeds kinders gehad toe ek in die buiteland moes gaan werk het. Ek het iemand gevra om haar te help wanneer nodig en hulle het in 'n seksuele verhouding beland. Ek het dit uitgevind en albei saam gekonfronteer, maar nie veel meer inligting by hulle gekry nie. Ek't haar voor 'n ultimatum gestel en sy het gekies om by my te bly, al was sy lief vir hom.
Ek het aan albei gesê ek het hulle vergewe. Ek het toe reeds besluit ek het haar so lief dat egskeiding geen opsie is nie. Daarby het ek met ons troue 'n eed afgelê om haar deur goed en sleg te ondersteun. Dit is makliker om van so iets te vergeet as jy behoorlike inligting daaroor het. In my geval het ek oor die waarheid van hul mededelings getwyfel. Nou, ná meer as 30 jaar, het ek die man weer opgespoor en ons het daaroor gepraat. Met dié inligting kon ek meer vrede kry.
Ons het nou al ons goue bruilof gevier en is steeds gelukkig. Met 'n ­positiewe gesindheid, vergewensgesindheid en 'n sterk geloof kan enige probleem oorkom word.
Deur: H op K18 Januarie 2021 3997 keer gelees
Huweliksontrouheid is 'n ingewikkelde uitdaging met weinig basiese reëls wat vir alle verhoudingspare geld, maar vergifnis bly een daarvan. Om te wonder wat werklik gebeur het, kan dit vir die verkulde verhoudingsmaat moeiliker maak om so 'n ervaring volkome te verwerk. Jy kon kophou, maar selfs dekades later wil jy steeds die legkaart voltooi. Ander verhoudingsmaats verkies om net die nodigste te weet, want juis dié beelde van ontrouheid kan by hulle spook. Dankie vir jou leiding. Ek leer vandag by jou.
Maak ń plan
Ek het positiewe uitkyk op alles in die lewe en is dalk te opreg in alles wat my lewensstyl moet rig , maar is ook gemaklik in enige geselskap.
Ek is 'n eerlike opregte mens. Vriendelik. Jesus is belangrik in my lewe. Ek hou daarvan om tyd saam geliefdes te spandeer. Hou van dans. Op soek na 'n maat om nuwe...